Personlig rapport for: ISFJ



**Indhold**

JTI typologi **3**

Stærke sider ved din dominante funktion (S*i*) **3**

Stærke sider ved dine præferencer **4**

Generelle egenskaber ved dine præferencer **5**

Til eftertanke **6**

Din undertrykte funktion (N*e*) **7**

Kommunikation **7**

Læringsstil **8**

Karriere **8**

Arbejdsstil **9**

Trivsel og "succes" **10**

Arbejdsmiljø **11**

En lille bøn for ISFJ’eren **11**

Du kan dække rollen som: Kvalitetssikrer **12**

Du kan dække rollen som: Gennemfører **13**

Du kan dække rollen som: Samspilsforvalter **14**

Teamadfærd **15**

|  |
| --- |
| JTI typologi for: **ISFJ** |
| **Reflekteret og organiseret,** **praktisk, menneskeorienteret type** |

**Introvert (I) -** reflekteret

 **Sansende (S) -** praktisk

 **Følende (F) -** menneskeorienteret

 **Vurderende (J) -** organiseret

Du baserer din opmærksomhed på sansefunktionen (S) og vurderinger på følefunktionen (F). Derfor foretager du dine vurderinger og beslutninger ved at tage subjektiv, personlig stilling (F) til de konkrete fakta, som du observerer (S). Som SF- person er du mere interesseret i fakta om mennesker end om ting. Følefunktionen (F) bruges som et "måleredskab" til at vurdere, hvad der har betydning for dig selv eller andre mennesker.

Præferencernes rækkefølge:

 1. Si

 2. Fe

 3. Ti

 4. Ne

Stærke sider ved din dominante funktion (S*i*)

Din dominante funktion (nr. 1) er sansning (S), som er den funktion, som er mest foretrukken og dominerende hos dig. Som introvert sanser (Si) vil du gerne holde de fakta, du ser og registrerer for dig selv, og du foretrækker at bruge dette mest i din "indre verden" af egne tanker. Fordi du sjældent viser din dominante funktion til andre mennesker, skal du være opmærksom på, at ikke alle er klar over og kan sætte pris på dine stærke sider og begavelser fra din dominante funktion, før de lærer dig ordentligt at kende. Med sansning (S) som dominant funktion vil du kunne have flere af følgende stærke sider:

* ser klart de eksisterende fakta
* registrerer mange detaljer
* har god hukommelse for detaljer
* har blik for, hvad som skal gøres
* er opmærksom på det, som er vigtigt her og nu
* bruger erfaring for at løse problemer
* håndterer problemer realistisk

Din støttefunktion (nr. 2) er følelse (F), som du bruger til personorienterede vurderinger af det, du sanser. I tillæg er den med til at skabe balance i din personlighed, ved at den er ekstrovert (Fe). Da det er mere naturligt for dig at vise din ekstroverte støttefunktion, kan andre kende dig bedre gennem denne funktion.

Stærke sider ved dine præferencer

Som ISFJ’er har du din styrke i at fokusere og bruge din energi på egne tanker og ideer (I). Du kan lide at arbejde alene og kan koncentrere dig i lang tid med det, du er i gang med. På baggrund af dette kan du udvikle dine færdigheder ved at gå i dybden eller ved at oprette spidskompetence inden for et bestemt område. Du tænker tingene nøje igennem, før du handler, og tænker på principper, som har konsekvenser for situationen. Du foretrækker og bruger skriftlig information som kommunikation. På baggrund af din rolige holdning kan du virke beroligende på omgivelserne.

Med din præference for sansning (S) fokuserer du på fakta og det, der sker her og nu, og du er dermed opmærksom på detaljerne i enhver situation. Du stoler på din erfaring og finder ud af, hvordan ting kan gøres på den mest effektive måde, ud fra den erfaring du har. På baggrund af dette er du dygtig til at føre en ide over på det praktiske plan.

Med præference for følelse (F) anvender du en beslutningsproces, hvor du bruger værdier og overbevisning for at drage konklusioner. Du vil vide værdien af et alternativ, og hvordan dette vil påvirke andre mennesker. Du ser på ideer og produkter med et positivt sind og tjekker dine data med dine værdier – hvad du selv eller andre kan lide eller ikke kan lide. Hvilken effekt, beslutninger har på mennesker, er vigtig for dig, og du forsøger at skabe en harmonisk stemning, hvor mennesker kan vokse og bruge deres talenter og færdigheder.

Ved hjælp af vurdering (J) organiserer du dit liv i den ydre verden på en planlagt og organiseret måde. Du organiserer ideer og sager, og forsøger at kontrollere situationen, således at kvaliteten bliver opretholdt. Du arbejder med jævn hastighed mod målet og er dygtig til at holde tidsfrister. Du kommunikerer en målbevidst og beslutsom holdning og kræver ofte, at beslutninger skal tages ud fra den information, der er tilgængelig.

|  |  |
| --- | --- |
| I | **S** |
| * Fokuserer og bruger din energi for at få egne tanker og ideer frem
* Virker beroligende på andre
* Tænker ting nøje igennem, før du siger noget og handler
* Kan koncentrere dig i lang tid med det, du er i gang med
* Udvikler færdigheder og kundskab ved at gå i dybden eller ved at oprette spidskompetence inden for et bestemt område

  | * Fokuserer på fakta og det, som sker her og nu
* Er opmærksom på detaljer
* Er dygtig til at anvende den praktiske erfaring, du har
* Er dygtig til at føre en ide over på det praktiske plan

  |
| F | J |
| * Anvender værdier og overbevisning, når du beslutter
* Er optaget af, hvordan beslutninger påvirker andre mennesker
* Tjekker saglige og objektive data med dine værdier
* Behandler mennesker med varme og sympati
* Lægger vægt på at forstå menneskers behov og skabe harmoni

  | * Er dygtig til at organisere og planlægge
* Er dygtig til at passe på, at kvaliteten og tidsfrister bliver opretholdt
* Arbejder med jævn hastighed mod målet
* Er målbevidst og beslutsom
* Er dygtig til at beslutte ud fra den information, der er tilgængelig

  |

Generelle egenskaber ved dine præferencer

Som ISFJ’er er du grundig, flittig, arbejdsom og tålmodig, når det gælder detaljer og procedurer. Du er stabil og praktisk, og du er meget opmærksom på andres følelser. I tillæg er du noget stille, rolig og koncentreret. Du både kan og vil gerne selv gøre de små ting, som er nødvendige for at få fuldført et projekt. Du giver aldrig op, med mindre erfaring overbeviser dig om, at du har taget fejl. Din udholdenhed har en tendens til at bringe stabilitet i alt og alle, som du samarbejder med. Du er ikke særligt impulsiv, men når du først har engageret dig, er det vanskeligt at distrahere eller aflede dig.

Dine private reaktioner på forskellige hændelser er som oftest både livlige og intense. Man kan imidlertid sjældent se dette i dit ansigt (I). Selv når du har med krisesituationer at gøre, kan du virke fattet og rolig. Ikke før andre lærer dig godt at kende, vil de opdage at bag denne ydre ro, kan du ofte komme frem med og vise et syn på situationen fra en meget intens og individuel synsvinkel. Når du er "på vagt" og forholder dig til verden omkring dig, er din opførsel imidlertid sund og fornuftig. Når du forsøger at løse problemer, leder du efter løsninger på nutidens problemer i tidligere succeser.

Dine realistiske og praktiske respekt for fakta (S) og kendsgerninger gør, at du tager til dig, husker og bruger et stort antal fakta og passer på at være nøjagtig i dine gøremål. Du er pålidelig og påtager dig med glæde ansvar langt ud over det, der kan forventes af dig. Du kan dermed godt lide, at der bliver sagt klart til om ting. Når du ud fra kendsgerninger skønner, at ting må gøres, tager du en pause og tænker over det. Såfremt du beslutter dig for, at handling vil være til nytte, påtager du dig ansvaret.

Når du har ansvaret for noget, vil din sans for praktisk skøn ofte gøre dig både konservativ og konsekvent. Du passer på at samle de nødvendige fakta, som kan støtte din egen vurdering og beslutning. Efterhånden som du vinder erfaring, har du en tendens til at sammenligne nuværende problemer med situationer fra fortiden.

Som ISFJ’er er du venlig, forstående, taktfuld og oprigtigt engageret i mennesker (F). Dette er træk, som gør dig til en god støtte for de, som har brug for det. Du tager menneskelige hensyn så alvorligt, at du ikke bruger dine erfaringer på en mekanistisk eller upersonlig måde. Dette gør, at du også er dygtig til at finde løsninger på andre menneskers behov og bekymringer, og at du er dygtig til at give god service til andre med kvalitet over det du laver.

Selv om familien betyder meget for dig, kan du lide at tilbringe tid med venner og kollegaer. Du kan lide at tilbringe tid sammen med de fleste typer og kan lide at observere deres reaktioner og følelser i forskellige situationer. Sædvanligvis kan du være noget reserveret, men siden du ofte føler behov for at snakke med andre om problemer og forskellige situationer, før du beslutter, hvad du skal gøre, vil du alligevel åbne op for dem, du kender godt.

I et parforhold vil du gerne have stærke følelser for din partner, selv om du ikke udtrykker dette så meget. Familien betyder meget for dig, og du vil arbejde hårdt for et livslangt forhold, hvor du vil være trofast og loyal mod din partner. Noget af det bedste, din partner sandsynligvis kan gøre for dig, er at give dig meget bekræftelse på, at du er elsket og værdsat. Du vil kunne føle det vanskeligt med konfliktsituationer og kan have en tendens til at påtage dig skylden og tro, at du burde have gjort noget selv for at hindre dette. Siden du måske ikke altid får frem, hvad du selv ønsker, vil du kunne eksplodere i vrede, hvis dette bygger sig op i dig, som f.eks. i en konfliktsituation.

Forældrerollen ser du på som en naturlig ting og pligt. Du er ansvarlig og forsikrer dig om, at børnene får dækket deres praktiske behov. Du lærer dem praktiske og sociale regler, sådan at de bliver ansvarlige og uafhængige børn. Siden du kan lide orden og struktur, ønsker du at overføre dette til dine børn. Du giver børnene både varme og kærlighed og kan i mange tilfælde blive set på som en ideel far/mor.

Til eftertanke

* Kan se overdrevent pessimistisk på fremtiden
* Kan virke for lidt beslutsom, når du præsenterer dine synspunkter for andre
* Kan risikere at blive undervurderet på grund af en noget stille og selvudslettende væremåde
* Er måske ikke så fleksibel, som situationen eller andre kræver af dig
* Kan være lidt åben for andre måder at gøre ting på

Som ISFJ’er er du nysgerrig på ideer men har let ved at blive fastlåst i egne tanker. Du stoler ikke på intuition og behøver derfor andre, som kan skabe ideer. Du vil have en tendens til at være en smule skeptisk over for både fantasi og intuition og til ikke at tage disse faktorer alvorligt nok.

Der kan blive problemer, hvis din vurderingsevne ikke er udviklet. Såfremt din føler-præference ikke bliver udviklet, vil du sjældent være særlig effektiv, når du skal forholde dig til verden omkring dig. I stedet kan det hænde, at du trækker dig tilbage og bliver stille optaget af dine inderste reaktioner på sanseindtryk. I så fald er det ikke ret sandsynligt, at der vil komme noget værdifuldt ud af dette.

Som ISFJ’er tager du vare på folk, og du vil tage vare på andre, som om de skulle være dig selv. Den negative side ved dette er, at det kan være en slags emotionel værdifastsættelse hos dig. Hvis jeg gør noget for dig, håber jeg i hvert fald på din loyalitet. Mennesker, som ikke er vant til et sådan system, vil kunne opleve, at de er kommet i en slags mystisk gæld i forhold til dig. Det vil opleves, som om de skylder dig noget. I et langtidsperspektiv kan dette gå disse mennesker på nerverne.

Med præference for følelse (F) kan du tage kritik meget personligt og i værste fald blive deprimeret af dette. Du kan påtage dig skylden selv og tro, at du burde have gjort ting anderledes.

Med dine procedurer og standarder er du ikke særligt fleksibel (J). Forandringer kan lede til stærk bekymring. Det er kun, når forandringer kan foretages trin for trin og i små portioner, at du vil føle dig komfortabel med forandringen. Du er ikke særlig optaget af at se efter forandringer i forvejen, sådan at du af og til må kollidere med behovet for forandring, før du tager dette alvorligt og begynder at reagere.

Under jobinterviewet kan du opleves som for stille og rolig og for lidt villig til at sælge dine stærke sider. Det vil være en fordel, hvis du i interviewet hæver stemmen og sælger dine stærke sider.

Understreg, hvilket bidrag du kan komme med til organisationen, og fremhæv dine menneskelige færdigheder. Hvis du bliver stresset, kan du føle dig noget pessimistisk og impulsiv.

Den undertrykte funktion (N*e*)

Din undertrykte og mindst foretrukne funktion (nr. 4) er den modsatte af din dominante, foretrukne funktion. Den fungerer ubevidst og primitivt, fordi den ofte er lidt udviklet og uvant for dig. Den undertrykte funktion aktiveres af træthed, stress, beruselse eller en hvilken som helst situation, hvor tilliden til din hovedfunktion svækkes. Når du er ude af balance, bliver du også let sårbar. Ofte giver den undertrykte funktion en kraftig udløsning af følelser eller emotioner, og du oplever, at du kan blive utryg og humørsyg. Når din undertrykte funktion gør dig usikker, kan du reagere på en måde, som kan opleves, som om at du sender "tyrannen" i dig ud for at forsvare dig.

Når din undertrykte funktion er virksom, er det vanskeligt for din dominante funktion at fungere. Ideer, tanker og følelser, som kommer til overfladen, bliver ikke forankret i virkeligheden og du er heller ikke tilgængelig for en fornuftig diskussion med andre mennesker.

Observer, hvordan du forholder dig til andre, når du er udkørt, stresset eller træt, og forsøg at få et mestringsforhold til din undertrykte funktion. Ved at kende til din egen "tyran" kan du se humoristisk på den, når den opstår. Forståelse for egen "tyran" fører også til, at du bliver mere fortrolig med "tyrannen" hos andre mennesker. Dermed vil du ikke tage det så personligt, når andre bruger deres "tyran" mod dig.

Siden intuition (Ne) er din undertrykte funktion, vil du kunne:

* se fremtiden i et negativt lys
* være urimeligt pessimistisk
* køre dig fast og miste mulige udveje af syne
* blive fanget i et spor og blive fastlåst i egne tanker
* blive så kritisk, at du ikke ser, at ting kan fungere
* udtrykke negative fantasier
* blive deprimeret
* blive forvirret
* blive uorganiseret

Kommunikation

Som ISFJ’er vil du sædvanligvis kommunikere på en rolig og venlig måde, og du foretrækker at fokusere på tryghed og harmoni (IF). Sædvanligvis holder du energien og begejstringen for dig selv, når du fokuserer på egne ideer og tanker (I). Du har din styrke i at tænke dig til klarhed og præsenterer konklusioner, som er gennemtænkte på forhånd. Du tænker længe, før du svarer, og kan nogen gange have brug for hjælp til at komme på banen. Du foretrækker gerne at præsentere budskabet skriftligt frem for mundtligt, og når du snakker, foretrækker du helst at snakke én til én.

Med din præference for sansning (S) bruger du dine erfaringer som baggrund, når du skal illustrere en sag og ønsker at se praktiske og realistiske brugsområder og anvendelser. Ofte henviser du til konkrete eksempler, når du kommunikerer. Du ønsker at få fakta og beviser på bordet med det samme, kan lide, at forslag er direkte og mulige at gennemføre, og er optaget af at følge en fastsat fremdriftsplan.

Færdigheder med følelse (F) er, at du ofte kan udtrykke dig engageret og udtryksfuldt, og at du værdsætter andre i samarbejde og kommunikation. Du værdsætter logik, men ikke uden at man tager personlig stilling til en sag. Du overbevises af information, som bliver givet med en personlig, entusiastisk tone og af det, som føles "rigtigt for mig". Værdien af et alternativ er vigtig, og hvordan det vil påvirke andre mennesker. På baggrund af dette vil du ofte respektere personlig autoritet. Du vil være venlig og social, når du snakker, og vil have sammenhæng i eget værdisystem. Medfølelse er vigtigt, og logik og objektivitet betragter du helst som noget, der kan værdsættes.

Med præference for vurdering (J) fokuserer du helst på opgaven som skal løses og snakker om resultater, retning og opnåelse af mål. Du giver ofte klart udtryk for dine standpunkter og beslutninger, og du vil have planer med tidsfrister. Du forventer også, at andre gør deres opgaver færdige til aftalt tid. Overraskelser vil du helst undgå, og du vil i så fald have forvarsel, når ændring skal finde sted.

Læringsstil

Som ISFJ’er lærer du sædvanligvis bedst ved hjælp af konkret erfaring og praktisk handling i mellemmenneskelige forhold. Du lytter gerne til, hvad andre mennesker har at sige, observerer ud fra en følelsesmæssig opfattelse af situationen her og nu, men kan bedst lide at arbejde alene. Hvis du har en sensitiv lærer, vil dette være bedst for din læresituation.

Med præference for introversion (I) lærer du bedst gennem ro og mulighed for at arbejde alene. Du lærer bedst ved at tænke, før du snakker, og tænker dig til klarhed og gennemtænkte konklusioner. I tillæg lærer du godt gennem skriftlig information og foretrækker skriftlige prøver frem for mundtlige.

Med præference for sansning (S) lærer du bedst ved at begynde med småbidder for senere at forstå helheden. For meget generel information på en gang forstyrrer dig. En trinvis og systematisk fremgangsmåde fungerer altså bedst for dig. Du har behov for at se konkrete fakta, som f.eks. tal, navn, data osv., og har relativt god hukommelse for fakta- og terpestof. Såfremt du kan se den praktiske nytteværdi her og nu, af det du lærer, vil du have god nytte af det i en læresituation. Dine kreative styrker ligger sædvanligvis inden for rammen af det, du er i gang med.

Med præference for følelse (F) lærer du bedst igennem at vide, hvad der er rigtigt og forkert med det, du er i gang med. Du har brug for at vide, hvordan dette kan påvirke dig selv eller andre mennesker. I en læresituation er forholdet til kammerater og lærer vigtigt, og du har brug for at få godkendelse og accept fra disse for at trives og lære bedst muligt. Gruppearbejde vil du trives med, specielt hvis du kan anvende dine evner til at inspirere andre i gruppen.

Siden du foretrækker at organisere din livsstil på en organiseret og struktureret måde (J), lærer du bedst ved at få materialet præsenteret på en struktureret, forudsigelig og ordentlig måde. Du kan lide at se fremgang og synlige resultater af det, du lærer, og lærer godt gennem arbejdsbøger og demonstrationer. Du kan lide at have milepæle, som du kan strække dig efter, og kan lide at afslutte og begynde på nye milepæle.

Karriere

Kendskab til egne præferencer kan være til hjælp og nytte, når du skal vælge karriere. Forskning viser, at tilfredsstillelse i arbejdslivet afhænger meget af, om du får mulighed for at bruge dine præferencer. Hvis dine arbejdsområder hovedsageligt indeholder den type oplevelser, som du naturligt foretrækker ud fra dine præferencer, vil du sædvanligvis håndtere arbejdet bedre og finde det mere tilfredsstillende. Hvis dine arbejdsområder hovedsageligt har brug for den måde at tage beslutninger på, som er naturlig for dig, vil dine beslutninger oftest blive bedre, og de vil blive taget med større sikkerhed.

Alle dine præferencer er vigtige for din karriere. De to midterste bogstaver i din typebetegnelse (S og F) betyder virkelig meget, når det drejer sig om, hvilket arbejde du vil udføre bedst og have mest glæde af. Hvordan du går frem i dit job, vil i høj grad blive afgjort af din J-præference. Hvilken slags arbejde, du vil egne dig bedst til inden for et specielt område, vil kunne afhænge af din I-præference, som fortæller, hvor du henter og bruger din energi.

Arbejdsstil

Som ISFJ’er vil din arbejdsstil være præget af dine gode evner til at vise ansvar, loyalitet, flid og virkelyst. I tillæg kan du også være bundet af traditionen – du kan sædvanligvis lide at gøre ting, sådan som du har været vant til at gøre dem, og indordner dig let under systemet (SJ).

Du kan lide ro og koncentration, når du skal udføre arbejdsopgaver, og kan godt arbejde alene (I). Arbejdsopgaverne kan godt være langvarige og nogen, du ønsker at udføre uden afbrydelse. Du kan f.eks. ikke lide at blive afbrudt af telefoner eller andre, som forstyrrer din koncentration. Før du handler, kan du lide at tænke meget og længe. Du er interesseret i ideerne, tankerne og fakta bagved arbejdet og udvikler egne ideer ved at tænke selv.

Vær imidlertid opmærksom på, at du kan miste muligheder, fordi du kan være uvillig til at indgå i netværk.

Med din præference for sansning (S) kan du lide at bruge erfaring og kendte metoder til at løse problemer – du kan lide at bruge det, du har lært, mere end at lære noget nyt. Praktisk arbejde foretrækkes gerne. Du er tålmodig med rutinearbejde og kan lide en etableret måde at gøre ting på, hvor du går frem trin for trin. Under arbejdet begår du sjældent faktafejl, og du har en realistisk forestilling om, hvor lang tid arbejdet vil tage.

Vær imidlertid opmærksom på, at du kan miste arbejdets «indre liv» ved at fokusere for meget på fakta.

I tillæg kan du lade være med at udnytte uventede muligheder.

Med præference for følelse (F) kan du lide arbejdsopgaver, hvor du kan bruge værdier og overbevisning til at drage dine konklusioner, som fører til, at der bliver taget vare på mennesker. Med blikket rettet mod underliggende værdier lader du ofte beslutninger påvirkes af det, som du selv og andre kan lide eller ikke kan lide. Du vil gerne være forstående og sød og kan ikke lide eller undgår at sige noget ubehageligt. Harmoni er vigtigt for dig. Du har en tendens til at være meget forsigtig med andre menneskers følelser. Med dette kan du blive for optaget af, hvad andre ønsker, og kan lade være at overveje de logiske konsekvenser af hvert alternativ.

Med ønske om at organisere dit liv på en planlagt og organiseret måde (J) søger du struktur og tidsplaner, og du arbejder bedst, når du kan planlægge og følge dine planer. Du kan lide at få ting fuldført, men du kan af og til beslutte for hurtigt for at blive færdig med sagen. Når beslutningen er taget, er du tilfreds, men vær opmærksom på, at du ikke altid ser de nye opgaver, som skal løses.

***Potentielle styrker***

* Evnen til at organisere
* Vedligeholder det, som virker
* Skaber enighed
* Har færdigheder med mennesker
* Skaber effektive procedurer

Trivsel og "succes"

**SF** Arbejde, som omhandler konkrete fag, hvor personlig varme og betænksomhed kan bruges effektivt i konkrete situationer for mennesker – f.eks. sundhedsomsorg, humanitært arbejde, religiøst arbejde, hjælpetjenester, undervisning (af børn), service- og butiksfag, salg, kontorfag osv.

Som ISFJ’er vælger du ofte karriereveje, hvor du kan kombinere din gode observationsevne med det at tage sig af og vise omsorg for mennesker, som for eksempel i sundhedssektoren. Andre områder, som du kan blive tiltrukket af, er undervisning, kontorarbejde og erhverv, som kræver service eller personlig omtanke. Med dine sansende evner (S) kan du også egne dig til mere kunstneriske erhverv, som f.eks. indendørsarkitekt, tøjdesigner osv.

Med din følepræference (F) har du kontakt med verden omkring dig. Du er sød, sympatisk, taktfuld og viser ægte omtanke. Dette karaktertræk gør, at du kan være til god hjælp og støtte for personer, som er i nød. Dette gør, at du også er dygtig til at finde løsninger på andre menneskers behov og bekymringer. Du er dygtig til at give god service og har kvalitet over det, du gør.

Du arbejder bedst, når du er i gang med opgaver, som kræver, at du er ansvarlig og arbejder hårdt, specielt hvis du kan støtte dig til erfaringer, som du har gjort tidligere. Du roder dig sjældent ud i nye trends, som ikke er i overensstemmelse med din egen tradition. Over tid vil du udvikle en måde at gøre ting på, som vil være behagelig, og som kan udvikle sig til en slags rituel kvalitet, fordi fremgangsmåden er godt afprøvet og er blevet en tryg fremgangsmåde.

Arbejdsmiljø

Som ISFJ’er vil du sædvanligvis foretrække et rolig og venligt arbejdsmiljø, hvor du kan samarbejde trygt og harmonisk med andre mennesker. Du foretrækker forudsigelige arbejdsopgaver og fremgangsmåder, hvor loyalitet bliver belønnet (IF).

Du ønsker mulighed til at kunne få plads og ro til at trække dig tilbage og bruge dine evner til at tænke og arbejde alene og koncentreret for at få løst dine opgaver (I). Du ønsker, at arbejdsmiljøet lægger vægt på arbejde, som omhandler brug af dine gode evner til observation af fakta og detaljer, hvor du kan bruge dine etablerede og praktiske færdigheder (S).

Sædvanligvis ønsker du, at miljøet har interesser, som fokuserer på værdier og mennesker, og forventer arbejdsopgaver som i høj grad yder hjælp og service til mennesker, hvor du kan bruge dine mellemmenneskelige færdigheder og skabe trygge og gode samarbejdsforhold (F).

Du ønsker, at miljøet selv anvender og vægtlægger dine evner til at være struktureret, beslutsom, sætte sig mål og at kunne holde tidsfrister. I tillæg ønsker du gerne at have noget medbestemmelse og kontrol over det, der sker (J).

**Foretrækker et arbejdsmiljø:**

* som er stille og roligt
* med stabile og forudsigelige forhold
* med tryghed og harmoni
* med mulighed for at arbejde uforstyrret
* med pligtopfyldende mennesker, som arbejder med velordnede opgaver
* hvor du effektivt kan gøre brug af dine etablerede og praktiske færdigheder
* som lægger vægt på evne til at observere detaljer og fakta
* som er menneskeorienteret
* som er serviceorienteret
* som er struktureret og organiseret
* med medbestemmelse og kontrol

*I modsat fald vil du kunne demotiveres af arbejdsmiljø og arbejdsopgaver med for lille mulighed for at kunne samarbejde trygt og roligt sammen med andre. Du vil kunne demotiveres, hvis der er for lidt mulighed for at kunne arbejde alene og koncentreret, med for meget fokusering på nye muligheder og et arbejdsmiljø med for lidt fokus på værdier og mennesker. I tillæg vil du kunne demotiveres, hvis der er for lidt orden, struktur og kontrol.*

En lille bøn for ISFJ’erne

Herre, hjælp mig at blive mere afslappet og hjælp mig til at gøre det på den rigtige måde.

|  |
| --- |
| Du kan dække rollen som: **Kvalitetssikrer** |
| Vigtige egenskaber: | Interesseret i kontrol, detaljeorienteret, kun lidt behov for kontakt med andre, inspektør af standarder og procedurer. |
| Generel adfærd: | Kritisk over for unøjagtigheder, kræver respekt for regler, grundig og nøjagtig, stille og reflekterende, koncentrerer dig indgående om få sager ad gangen. |
|  | **Kvalitetssikrere** koncentrerer sig om at arbejde i dybden med fakta og detaljer. De er pålidelige og samvittighedsfulde, har evnen til at holde kontrol og oversigt med store mængder faktuel information og kan koncentrere sig længe om en opgave. Kvalitetssikrere er velorganiserede og loyale, kan arbejde selvstændigt og er relativt lidt afhængige af kontakt med andre. Gennem grundige og reflekterede analyser tager de ansvar for, at arbejdet udføres nøjagtigt, som det skal, og slipper ikke taget, før de er sikre på, at udførelsen er i overensstemmelse med de mål og standarder, som er sat. Kvalitetssikrere betragter regler og standarder som teamets og organisationens værktøj for at skabe effektivitet og kvalitet og arbejder derfor systematisk for at identificere og korrigere afvigelser.Kvalitetssikreres koncentration om nøjagtighed i fakta og detaljer og deres stærke loyalitet over for etablerede regler og procedurer medfører, at de nogen gange kan være i fare for at tabe helheden af syne og komme til at fremstå som rigide og meget lidt åbne for nytænkning i forhold til et overordnet og langsigtet perspektiv. Endvidere gør kvalitetssikreres sagsorientering, kombineret med deres forkærlighed for dybde og refleksion, at de til tider kan blive opfattet som mindre sociale og uvillige til at dele information med andre undervejs. |

|  |
| --- |
| Du kan dække rollen som: **Gennemfører** |
| Vigtige egenskaber: | Praktisk, produktionsorienteret, kan lide planer, sætter en ære i regelmæssig produktion af varer og tjenester, værdsætter dygtighed og effektivitet.  |
| Generel adfærd: | Tidsbevidst, gennemfører det du har sat dig for, er mere optaget af produktion end forandringer, foretrækker rutine, får planer til at fungere, lægger vægt på resultatet, tålmodig og realistisk. |
|  | Du kan dække teamrollen **Gennemfører**. Dette betyder, at du sætter en ære i, at jobbet bliver fuldført ordentligt og i henhold til fremsatte planer, krav og frister. Du arbejder systematisk og velorganiseret, og trives, når du får ansvar for gennemførelse af konkrete arbejdsopgaver. Du har sædvanligvis et godt greb om og omhyggelig kontrol med detaljer og fakta. Du er udholdende og arbejder, indtil opgaven er fuldført. Du er mest effektiv og finder dig bedst til rette, når du kan arbejde efter gode, faste procedurer og rutiner, og du vil nødigt ændre det, der fungerer. Du har ikke meget sans for flyvske ideer og forandring for forandringens skyld, men du kan være kreativ, når du ser, hvordan en ny ide kan omsættes i konkrete, praktiske forbedringer. Ellers foretrækker du at bruge din kompetence og færdigheder til at producere nyttige resultater jævnt og regelmæssigt, i dag som i går.Du kan lide stabilitet og faste rammer, og du har fokus på de detaljer i jobbet, som skal gøres her og nu. Dette medfører, at du kan være i fare for at overse de langsigtede perspektiver og helheden. Din stærke loyalitet, både i forhold til jobbet, der skal gøres, og til de gældende procedurer og rutiner, gør også, at du let kan sætte dine egne tanker og behov til side og i din pligtfølelse blive opfattet som mindre fleksibel og overoptaget af at holde på det eksisterende på bekostning af forbedring og udvikling. |

|  |
| --- |
| Du kan dække rollen som: **Samspilsforvalter** |
| Vigtige egenskaber: | Loyal, støttende, personlige værdier er vigtige, markante synspunkter omkring, hvad der er rigtigt og forkert, arbejdsmotivation forankret i meningsfuldhed. |
| Generel adfærd: | Er med til at svejse teamet sammen, foretrækker en rådgivende rolle, kan være dygtig i forhandlingssituationer, har gerne stærke følelser, sindig, stærkt engageret i det, du tror på. |
|  | Du kan dække teamrollen **Samspilsforvalter**. Dette betyder, at du føler ansvar for at varetage og forædle fundamentet for teamets arbejde – de menneskelige, værdimæssige og materielle ressourcer, som gør målopnåelse mulig. Du fremtræder ofte som teamets/organisationens samvittighed. Du vurderer værdiforankringen af det arbejde, teamet udfører, og er observant på, hvordan de menneskelige og sociale aspekter bliver varetaget. Du er en god relationsbygger, ikke særlig optaget af det formelle hierarki, og arbejder gerne ”bag kulisserne” for at skabe en solid fælles platform af værdier og godt samspil. Du har som regel klare synspunkter omkring rigtigt og forkert og er en god rådgiver og støttespiller, når det gælder værdier og idealer. Du er altid villig til at hjælpe og er en enorm kilde til styrke og energi, når du har tro på det, som teamet gør. Fordi du er optaget af andres velvære, kan du nogle gange være i fare for at blive selvudslettende og undertrykke egne behov. På den anden side kan dine stærke værdistandpunkter og overbevisninger sammen med dit menneskefokus medføre, at du hårdnakket modsætter dig selv logisk set nødvendige ændringer, hvis du oplever, at ændringen går på tværs af det, du tror på, eller på bekostning af menneskers behov og teamets harmoni. |

|  |
| --- |
| **Teamadfærd** |
| Det vigtigste for dig, når du skal lede et teamarbejde, er at være hjælpsom på en stilfærdig måde. Du har en opmuntrende og åben stil, og du er accepterende over for andre og deres reaktioner. Du kan lide at være grundig, velorganiseret og opgaveorienteret, og at sørge for, at arbejdet har en god progression, og at det afsluttes.Du bidrager til at sætte en klar kurs og være i besiddelse af praktiske, organisatoriske evner. Du er pålidelig og problemløsningsorienteret, og opsummerer og færdiggør arbejdet med konkrete og praktiske indspark. Du er villig til at påtage dig arbejde, som vil være til gavn for teamet.Du kan skabe irritation ved at være for seriøs eller fordringsfuld, eller ved at være for praktisk og fokuseret på her og nu. Du kan være for tilbageholdende med at komme med egne ideer.Du vil sædvanligvis forsøge at påvirke teammedlemmerne til at løse problemerne på tomandshånd, ofte uden for teamets møder. Du respekterer andres erfaringer og personlige bidrag. Du fremlægger som oftest præcis information og kontrollerer nøjagtigheden af andres oplysninger.Du kan blive irriteret på andre, som forsvinder ud på et sidespor og viser manglende respekt for andre ved at komme for sent eller ved at være uforberedte. Du kan også være irriteret på teammedlemmer, der kun ser på muligheder og ignorerer fakta og opgavens praktiske sider, eller som præsenterer dårligt definerede opgaver.Du kan blive mere effektiv ved at lade andre få lov til at have det sjovt. Du bør også overveje mere vidtrækkende virkninger af planer og ideer. Du bør også revidere målene med jævne mellemrum og få tydeliggjort, hvad der er opnået. |